<classify> Vinara hao wa Ligi Kuu Tanzania Bara wanatarajia kucheza mchezo wao kesho dhidi ya JKT Ruvu kwenye Uwanja wa Taifa kisha kuanza maandalizi hayo mapema ya mchuano wa kimataifa.Akizungumza na gazeti hili Meneja wa Yanga, Hafidh Salehe alisema huenda wakaondoka siku hiyo ili kuzoea mazingira na hali ya hewa ya huko kabla ya mchezo huo.Tunatarajia kwenda mapema kwa ajili ya kuzoea mazingira na hali ya hewa ya Mauritias, ili kufanya vizuri katika mchezo wetu utakaochezwa Februari 13, mwaka huu,alisema.Baada ya mchezo huo, Yanga itarudi kujiandaa na mchezo wa marudiano utakaochezwa kwenye Uwanja wa Taifa, Dar es Salaam baadaye mwezi huu.Katika hatua nyingine, kocha wa Yanga Hans Pluijm alisema mawazo yao yameelekea namna ya kupambana katika mchezo wa kesho dhidi ya maafande wa JKT Ruvu kuhakikisha wanashinda.Michezo miwili iliyopita walishindwa kufanya vizuri baada ya kuchapwa na Coastal mabao 2-0 na kutoka sare dhidi ya Tanzania Prisons na hivyo, kuwapa wasiwasi wa kushuka kwenye nafasi ya kwanza hadi ya pili iwapo Azam watashinda michezo yake ya viporo.  <topic>: MICHEZO 